ቸልሲ ቅዳሜ ዕለት ማንቸስተር ሲቲን 3 ለ1 አሸንፎ ነጥቡን 34 በማድረሱ የደረጃ ሰንዘረዡን እየመራ ነው። ዌስትሀም ሲቲን 5 ለ1 ያንኮታኮተው አርሰናል 31 ነጥብ ይዞ ቸልሲን በቅርብ ርቀት ይከተለዋል። ሽንፈት የቀመሱት ሊቨርፑል እና ማንቸስተር ሲቲ 30 ነጥብ አላቸው፤ ሊቨርፑል በግብ ክፍያ በልጦ 3ኛ ደረጃ ይዟል። ቶትንሀም ቅዳሜ ዕለት ስዋንሲ ሲቲን5 ለ0 አደንዝዞ ነጥቡን 27 ቢያደርስም በደረጃ ሠንጠረዡ ግን ከማንቸስተር ሲቲ ዝቅ ብሎ አምስተኛ ነው። በነገራችን ላይ በቀይ ካርድ የተሰናበተው የማንቸስተር ሲቲው አጥቂ ሰርጂዮ አጉዌሮ አራት ጨዋታዎችን እንደሚቀጣ የእንግሊዝ እግር ኳስ ማኅበር ዛሬ አስታውቋል። ትናንት ከኤቨርተን ጋር አንድ ለአንድ አቻ የተለያየው ማንቸስተር ዩናይትድ በ21 ነጥብ ስድስተኛ ደረጃ ላይ ይገኛል።
